钦定古今图书集成/理学汇编/文学典/第111卷 > 陈耀文
## 钦定古今图书集成/理学汇编/文学典/第111卷 > 陈耀文

按《汝宁府志》：“耀文字晦伯，确山人。生而颖异，日记数
千言，乡里号为神童子。登嘉靖庚戌进士，授中书舍
人，因得博极群书。选工科给事中，数上危言。忤时相
意，谪魏县丞，量移淮安推官，宁波、苏州二郡同知，迁
南京户部郎中，后出为淮扬兵备副使。淮扬多盗，其
里中豪恣为奸利，耀文悉擒治之。寻升陕西行太仆”
寺卿，遂请告归。有指挥馈以造船馀金，麾而却之。抵
家杜门，日事著述，终不问家人产。年八十二卒。所著
有《天中记》、“《正杨》《学林》《就正》”、“《学圃》《萱苏经典》”、《稽疑》《花草
粹编》诸书。